На основу члана 43. и 51. Закона о запошљавању и осигурању за случај незапослености, члана 11. Покрајинске скупштинске одлуке о буџету АП Војводине за 2018., у складу са Покрајинским акционим планом запошљавања у АП Војводини за 2018. годину и Правилника о додели субвенција за самозапошљавање у Аутономној покрајини Војводини у 2018. години, Покрајински секретаријат за привреду и туризам (у даљем тексту: Секретаријат), расписује

**ЈАВНИ ПОЗИВ ЗА доделу СУБВЕНЦИЈА ЗА САМОЗАПОШЉАВАЊЕ У АП ВОЈВОДИНИ**

**У 2018. ГОДИНИ**

**БРОЈ: 144-401-1496/2018-03**

Циљ Јавног позива је смањење незапослености, субвенционисањем самозапошљавања незапоселних лица, односно субвенционисањем оснивања радње или другог облика предузетништва од стране незапосленог или удруживањем више незапослених, као и за оснивање привредног друштва уколико оснивач заснива у њему радни однос.

**ВИСИНА И НАМЕНА СРЕДСТАВА**

Секретаријат додељује средства у укупном износу од **45.400.000,00 динара.**

Субвенција за самозапошљавање (даљем тексту: Субвенција) додељује се незапосленом лицу пријављеном на евиденцију Националне службе за запошљавање на територији АП Војводине (у даљем тексту: Филијала НСЗ), у износу од **250.000,00** **динара**, односно за самозапошљавање особа са инвалидитетом и жена у износу од **300.000,00** **динара**.

**ПРАВО И УСЛОВИ УЧЕШЋА**

Право учешћа остварује незапослено лице под условом да је:

1. на дан подношења захтева пријављено на евиденцију Филијале НСЗ и

2. завршило обуку из предузетништва по плану и програму обука у Едукативном центру за обуке у професионалним и радним вештинама, Националне службе за запошљавање или друге одговарајуће организације.

Подносилац захтева са бизнис планом може да поднесе највише један захтев.

Уколико се више незапослених лица удружи у складу са законом, свако појединачно подноси захтев.

**ПОТРЕБНА ДОКУМЕНТАЦИЈА**

Услови и документација за подношење захтева, поступак доношења одлуке, као и сва друга питања од значаја за реализацију Јавног позива, прописани су Правилником.

**КРИТЕРИЈУМИ ЗА ДОДЕЛУ СРЕДСТАВА**

Критеријуми за доделу средстава прописани су Правилником.

**ПОДНОШЕЊЕ ЗАХТЕВА СА БИЗНИС ПЛАНОМ**

Захтев са бизнис планом, у три примерка, подноси се надлежној организационој јединици Национaлне службе према месту пребивалишта, односно боравишта, лично или путем поште, на прописаном обрасцу, који се може добити у свакој организационој јединици Филијале НСЗ или преузети са сајта [www.spriv.vojvodina.gov.rs](http://www.spriv.vojvodina.gov.rs) или [www.nsz.gov.rs](http://www.nsz.gov.rs)

Одлука о додели субвеницја објављује се на сајту Секретаријата и огласној табли надлежне Филијале НСЗ.

Све додатне информације могу се добити у свакој организационој јединици Филијале НСЗ и Секретријату на бројеве 021/487-4145, 487-4313, 487-4312, 487-4292, 487-4329 или 487-4839.

**Рок за подношење захтева је 17.08.2018. године.**